CELEX: 32020R2080
Language: hr
Date: 2020-12-09 00:00:00
Title: Provedbena uredba Komisije (EU) 2020/2080 оd 9. prosinca 2020. o razvrstavanju određene robe u kombiniranu nomenklaturu

15.12.2020   
               
               
                  HR
               
               
                  Službeni list Europske unije
               
               
                  L 423/3
               
            
         PROVEDBENA UREDBA KOMISIJE (EU) 2020/2080
         оd 9. prosinca 2020.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:
         
                     (1)
                  
                  
                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
                  
               
                     (2)
                  
                  
                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
                  
               
                     (3)
                  
                  
                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
                  
               
                     (4)
                  
                  
                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora za carinski zakonik,
                  
               DONIJELA JE OVU UREDBU:
         
            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
         
         
            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. prosinca 2020.
            
               
                  Za Komisiju,
               
               
                  u ime predsjednice,
               
               Gerassimos THOMAS
               
                  Glavni direktor
               
               
                  Glavna uprava za oporezivanje i carinsku uniju
               
            
         
         
            (1)  SL L 269, 10.10.2013., str. 1.
         
         
            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
      
         
            PRILOG
            
                        Opis robe
                     
                     
                        Razvrstavanje (oznaka KN)
                     
                     
                        Obrazloženje
                     
                  
                        (1)
                     
                     
                        (2)
                     
                     
                        (3)
                     
                  
                        Soljene i sušene polovice rajčica, prikladne za neposrednu konzumaciju. Udio soli iznosi od 10,65 % do 17,35 % masenog udjela. Ovisno o različitim razinama sadržane soli, proizvod se dijeli na različite kategorije kvalitete i služi za različite namjene.
                        Postupak proizvodnje sastoji se od rezanja svježih rajčica, njihova soljenja i naknadnog izlaganja suncu radi sušenja. Soljenjem se proizvod začinjuje i utvrđuju različite kategorije kvalitete. Sporedni učinak soljenja je ubrzavanje sušenja i čuvanje proizvoda.
                        Proizvod se prvo stavlja u vakuumirane pakete različitih veličina, a zatim u kartonske kutije te se pohranjuje na temperaturi manjoj od 5 °C.
                     
                     
                        2002 10 90 
                     
                     
                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 2002 , 2002 10  i 2002 10 90 .
                        Tarifni broj 0711  obuhvaća povrće koje je obrađeno isključivo radi privremenog konzerviranja tijekom prijevoza ili skladištenja prije uporabe, ali je u tom stanju neprikladno za neposrednu potrošnju. Razvrstavanje u tarifni broj 0711  isključeno jer je proizvod prikladan za neposrednu konzumaciju.
                        Tarifni broj 0712  primjenjuje se na sve vrste sušenog povrća koje nije bilo podvrgnuto daljnjoj preradi.
                        Soljenje nije postupak predviđen u poglavlju 7. Smatra se da je to postupak daljnje pripreme jer sušenje ne zahtijeva nužno dodavanje soli. Prema tome, razvrstavanje proizvoda u tarifni broj 0712  je isključeno.
                        Proizvod se stoga razvrstava u oznaku KN 2002 10 90  kao rajčice pripremljene ili konzervirane na drugi način, osim u octu ili octenoj kiselini.